
VJu m mihi denSindatuin fuit , AA. Ora. , ut in 
hac sollemni » alque auspicata die de studiis ineun- 
dis orationem haberem , unde dicendi argumentum 
sumerem, haud diu , multumque mihi fuit exqoiren- 
dum . Cum enim hujusmodi orationes, more, insti- 
tutoque majorum , ipsi studiorum vestibulo ad eo- 
rum cursum dirigendum , et juventutem ad 'littera- 
rios labores alacri animo suscipiendos cohortandam 
praeponi solitas nossem , id quoque mihi agendum , 

• • i * 

eo properandum statim intellexi . Inter ea autem , 

quae ante oculos obversabantur , illud me maxime 

movit , humaniores litteras , et Latinam linguam a 
> • * 
plerisque adolescentibus ita contemni > ut non solum 

levitatis arguerentur , sed et despicatui haberentur ; 

quin et in causa forent , quapropter discendi pro- 





gressiones in severioribus disciplinis retardarentur * 
Cumque id praejudicium et publicae rei bono , et 
adolescentium ipsorum commodis perniciosum animad- 
verterem , animum induxi , ut illud pro virili parte 
refellerem . Iamdiu. prava quaedam opinio vulgares 
animos invasit, leve, atque inane esse humaniorum 
litterarum studium j recta ad severiores disciplinas e- 
undum , quo adolescentes suae gloriae, ac dignitati, 
suis, aliorumque commodis et citius, et plenius consu- 
lant : Latialem sermonem veluti voraginem esse , quae 
tenera adhuc ingenia in ipso absorbet adolesccntiae 
flore j decem, plus minus, annos, et quidem sere- 
niores, in sterile opus insumi, ubi si qui profecerint, 
non aliud iis. scire datum , quam qua lingua usi sint 
veteres Latii accolae, cui quidem in provectiori aeta- 
te addiscendae vix , ac ne vix quidem, biennium suf- 
ficere queat,- *- • 

Quid hae voc£s temere, jactatae praestiterint , -o- 
mnes novimus , AA. .Specie novitatis allecti juvenes , 
et spe illa capti, quae magis eorum animos laborum 

intolerantes corripit, praepropera festinatione scienti-, 
arujn ' adeunt sacrarium , q»o ubi, pervenerint, sese tur- 
piter deceptos fateri coguntur, iis subsidiis destituti , 
quae ad susceptum iter peragendum necessaria pror- 

su# erant . Quare operae pretium me facturum duxb, 

• » * 
si humaniorum litterarum, ac Latinaelinguae peritiam 

maximo ad severiores disciplinas addiscendas et usui 
esse ostenderem, et necessitati, et ornamento. 

Rem haud Judictam aggredior , eximiam tamen, mo- 
mento. suo , et quam. temporum ratio , et adolescen- 

* . % 

dum utilitas exposcere videbantur . Quod si i n ipsa re- 
rum dicendarum cepia spartarii , quam nactus sum , sa- 
tis pro di^nitateornare nequeam, yos pro, atque obsecro, 

uti,' quae vestra est humanitas aequi, bonique faciatis. 
* “ *> • * ' m 

Omnes disciplinas quoddam commune , vinculum 

habere , et cognatione quadam^ inter se coujangi ^ 
veteres tradiderunt sapientes , eumque disciplinarum 
concentum. Graeci Romani doctrinarum 

orbem. appeUayenmt , Hoc ita.. persuasum recentiori- 

i • ■ v • 

bns. quoque fuit* y ut eorum nonnulli- ad conjunctio- 

nem . illam indicandam eas ita ex ordine exposuerunt , 
ut arboris foftnam prae se ferrent . Sicuti enim id ar- 
bore diversorum artuum compages , ct internodia con- 
spiciuntur , *ic in humanarum cognitionum descriptio- 

ne in arboris modum disposita , carum antecessiones, 

\ • • 

c*t progressus , necessitudo , et affinitates , tanquam 
in tabula exhibentur . Cumque a facilioribus semper 
ad difficiliora , et a simplicibus ad compacta gradum 
faciendum natura ipsa suadeat , quae notiones alias 

antecedunt, quaeque ad altiores ascensus quodam ve- 

# - , • 

luti praesidio , ac fundamento sunt, iuiam arbori* 
partem, seu radices constituunt. Principem inter has 
locutu tenere humaniores litteras , quarum nomine 
grammaticam , historiam, geographiam , poesim , 'elo- 
quentiam praecipue intelligo , nemo unquam dubi- 
tavit . Re sane vera cum homo ad societatem compa- 
ratus in ea sit causa , ut cum aliis conferat , loqua- 
t . a # . 

tur, suas cogitationes, curas etiam , et sollicitudines 

communicet , grammaticae in primis-,, quae e&t ars 

• * ^ . ’ • • 

emendate loquendi , et scribendi, auxilio indiget. In 


r 

civitale constituto aliorum saepe animos movere , et 
in suam pertrahere sententiam , eosque* ad aliquid 
moliendum , fugiendum , aut cretfendum inducere opus 
est; quae ad id assequendum via aut facilior, aut 
expeditior, quam quae suppeditat eloquentia, ars sci- 
licet apte, ornate, copiose loquendi ? Hinc rhetorices 
addiscendae necessitas . At unde .ornamentum , jet. co- 
pia orationi quaeretur, si praeteritorum temporum mo- 
moria , si rerum a majoribus gestarum enarratio v si 
locorum intervalla, situs., 6i inores, et -instituta gen- 
tium ignorentur? Nunquid in eo , c/uod nescit , di- 
sertus esse quispiam potest ? En quae nos causae ad 
haec quoque praediscenda, historiam nempe , et geo- 
graphiam , impellunt. Eloquentiae affinis est poesis r 
quicquid enim illa magnificentiae, venustatisque prae se 
fert, id non ferme aUunde, quam ab ipsius : p.oesis 
fontibus haurit , a qua , ut Quintilianus ajebat, et in • 
rehus spiritus, et in verbis sublimitas,, et in affectibus 
motus omnis , et in personis decor petitur . Itaque • 
compertum habemus, A A., humaniores litteras seve- 

riorum disciplinarum veluti vestibulum esse , qua pene 

• , « 

singularis- ad* earum penetralia aditus pateat , quasque 
si quis neglexerit , .frustra ad altiores scientiarum re- 
cessus contendet. Hinc factum , ut omnes gentes bel* 
fi , pacisquc. artibus florentes.^ ab his studiis , quibus 
aetas puerilis ad humanitatem informatur , puerorum 
institutionem exordiri putarunt. Graeci , quibus inge- 
nium , quibus ore rotundo musa dedit loqui , ut 
.# * ' '• » > 

Venusinus poeta cecinit, ita pueros instituendos cen- 
suerunt, ut ii litteras primum , deinde palaestram, 
et musicam discerent . Veteres illi sapientes , qui pu- 
blicis rebus vel constituendis y vel componendis , le- 
ges , et jura dederunt; philosophi, qui njorum prae- 
cepta tradiderunt 7 nunquam humaniorum litterarum 
disciplinam cum recte vivendi ratione non conjungen- 
dam vel praescripserunt , vel suaserunt . Has ‘viri illi 
praestantissimi tanti faciebant, ut eas omnis liberalis 
educationis, omnis ingenuae disciplinae , omnrs huma- 
nitatis, unde etiam nomen invenerunt , fontem esse 
uberrimum ducerent. Solon pueris Atheniensibus ora 4 - 

loriac in primis , et poeticao sludium indixit . Lycur- 
gus , severioris imperii vir , quamvis rhetoricae ani- 

i • * ' 

mum appellere Spartiatibus suis interdixisset , veterum 
tamen rerum memoriam , et poetarum lectionem in- 
culcavit ; et ut carminibus componendis , et canendis 
se exercerent , praecepit . Pythagoras, nobilis ille sa- 
pientiae amator , nihil a discipulis suis magis expo- 
scebat , quam ut litteris imbuerentur , jubebatque a- 
dolescentcs graviora contemplaturos animum prius a- 
moeniorc aliqua lectione firmare. Aristoteles, cui quan- 
tum disciplinae omnes debeant , haud facile qui» di- 
xerit , ita litteris operam dedisse fertur, ut etiam tem- 
pus somno praereptum iis excolendis impenderit . Is 
optimum civem , qni patriam defenderet , atque ope, et 
consilio juvaret, neminem esse ajebat, nisi qui litteras 
foret eruditus . Plato ipse , qui e sua commentitia illa 
republica Homeri , et Hesiodi carmina , et fabulas exter- 
minavit, ab ea nec veraces historicos , nec sobriam elo- 
quentiam, nec hymnos, aut carmina , quibus Deorum, 
aut heroum laudes concinerentur , exulare passus est» 

a 


» 

• Romanis, penes quos olim propter ■diutina militiae stu- 
dia nulla ex Graecis artibus in pretio erat , haud absimi- 
lis fuit puerorum educatio. Hetruscas ipsi primum lit- 
teras, deinde Graecas , postea liberalia studia ,' et ani- 
mi cultum, eos discere voluerunt. Ita institutos, edu- 
catosque fuisse vetera testantur monumenta utrumque 
Scipionem, Africanum nempe, et Asiaticum j duo Grac- 
chos, Corneliae matris diligentia omnibus liberalibus 
-artibus eruditos j Marcum Tullium Ciceronem, Cn. 
Pompejum, Maream Crassum, Lentulum, Metellum, 
Lucullum, Curionera , tolque insignes alios e Roma- 
na gente viros , quorum nomen nulla temporis vetu- 
stas obliterabit. Ipse Augustus, qui Lncium,et Cajum 
sibi filios adoptavit, subsecivis horis illos ia litteris 
primum erudivisse fertur . Tanta insuper ejus rei cu- 
ra et summos principes, et magni nominis viros in- 
cessit, ut publicae rei rationibus se prospicere putarent, 
si pueris, cum, primum adolescerent , litterarum ma- 
gistros publica impensa praeficerent. Tempus me de- 
ficeret, vestraque, AA» , abuterer patientia,, si ca rae* 

morare vellem , quae nuncia vetustatis historia ad po- 
steritatem ea: de re transmisit. Juvabit itaque silentio 
praeterire quae Alexander Macedo apud Persas * quae 
apud Hispanos Sertorius, quae Vespasianus, quae Tra- 
janus , quae Hadrianus, quae Antoninus Pius, quae, 
ut alios sileam*’ Valens, et Gratianus ad adolescen- 
tes in ingenuis artibus, optimisque disciplinis erudien- 
dos praestiterunt . Ii sane -cum intelligerent puerorum 
in ingenuis litteris institutionem boni , malique semi- 
narium esse , optimo consilio illud maximopere cu- 
rarunt , ut non modo plene, ac cumulate praesto fo- 

i • 

rent, quae ipsis alendis erant necessaria , sed et quae 
«orum magistris ad rem bene gerendam maximo es- 
sent incitamento; quos sane et summis honoribus auxe- 
runt, et honorariis lautioribus, et immunitatibus do- 
narunt , ulpote grandioris publici muneris rationibus 
addictos. Prostant in hanc rem in Theodosiano, et 
lustinianeo Codice repetitae praelectionis leges Con- 
stantini, Honorii, et Theodosii , in quibus primus da- 
tur grammaticis locus , qui scilicet circa curam utrius- 


que linguae , Graecae nimirum , ac Latinae occupati, 
jactis rudimentis , puerorum animos ad virilem sapien- 
tiam praepararent . • • * • • 

Jam vero eadem docendi ratio, idem ordo, quem 
veteres servasse novimus , utpote rerum naturae , et 

. ‘ i 

hominum ingenio apprime consentaneus, ad nos usque 
manavit •, ut scilicet adolescentibus, sive publice, si- 
ve privatim educarentur, ad severiores disciplinas prae- 
cluderetur aditus , donec integrum humaniorum litte- 
rarum cursum peragerent . 

Tenebricosis illis temporibus > cum , ingruentibus 

* . v 

barbarorum copiis, universalis perie inscitia , veluti nox 
illunis, Europae Incubuit, omnis honor litteris deces- 
sit , at scientia omnis , et disciplinae universae simul 
intermortuae jacuerunt: priscus «is, foedae barbariae 
nebulis depulsis, non rediit nitor, pisi postquam bo- 
nae artes , et humaniores litterae e tenebris fuerunt 
in lucem evocatae. Exculta quidem ea tempestate ve- 
tus aliqua disciplina fuit, at quae ejus Jacies, qui sta- 
tus ! ii , qui Philosophiam profitebantur) meras Qrgu* 

tias . ? ineptiasque ptp sapientiae s^|j^ 

Qui, Jurisprudentiae operam nayafciqtt, gn* 

serOm Romano f ipterpretppdo turper 
tur.. Piget me vpLsummatim referre quot quantaqtte 
inepta, absurda, puerilia, fabulosa profudeript tunc 
temporis Romani juris interpretes, quae illi mehercule 
non effutivissent, ubi hun^ipribps .litteris instructi, ad 
veterum jurisconsultorumrespopsa , et,piy*les xppstitu- 
tiones accessissent. Sacrae ipsae veteris, et novi foede- 
ris Scripturae, quae divinae sapientia^ Lhesauros homi- 
nibus recludunt, quam parum per, ideo® tempus cot 
gnitae, atque intellectae fuerunt! arneratjam amplis? 
sima ilbt eruditionis seges , quam ex humaniorum ljt> 
terarum peno dep.o.mptam, prisci Ecclesiae Patres , , qua 
Graeci, qua Latini, ad earum inteUigeutiaw .attulerunt 
Intellexerat maximus iRe« Latinae Ecclesiae Doctor, o- 
manium praeconio celebrandus, Hieronymus, duas esse 
.divinarum litterarum interpretis, doctorisque partes, 
unam , quae earum intetligeotiam > alteram j quae ex- 
planatae» ; respiceret ^eqque^^^^ .vires intendit , 

ut quantum utrique humaniores litterae illae confer- 

/ ^ 

rent, satis ipse exemplo suo doceret . Non solum e- 
» • * 
tiim Latinam, Graecam, Hebraicam , tt Chaldaicam 

linguam, quarum penitiorem notitiam magno labore 
assecutus fuerat , sed liberales omnes disciplinas prae- 
clare ei fuisse adjumento ad sacrarum litterarum in- 
terpretationem saepius ostendit. 

- Quam magno porro usui eaedem litterae fuerint, recen- 
lioribus etiam temporibus, Catholicae fidei propugna- 
toribus, neminem vestrum latere -arbitror, AA.. Sexto et 
decimo ineunte saeculo , grassante Lutherana haertsi in 
ea Germaniae regione, quam Saxones incolebant, Hae- 
rtshrcha, quo imperitis fucum faceret, illud e re sua 
ptttavit, si ad humaniorum litterarum praesidium con- 
fugeret. Dicendi quadam facultate praeditus, ingenii 
vi , eruditionis apparatu , atque ornata locutione fi- 
sus , germanum sacrarum Scripturarum sensum ever- 
tere aggressus est. Ut paribus concurreretur telis, et 
suis quodammodo jaculis teterrimus hostis confodere- 
tur, Catholicae fidei propugnatorum mgenia, nulla ia- 


terposita mora , ad eaiundem humaniorum litterarum 
studia exarsere . Veteres linguas , monumenta rerum an- 
tiquarum, intervalla temporum , locorum descriptiones, 
antiquitates, varios gentium mores, sacros, profanos- 
que ritus, et alia id genus, quibus ad Divinorum li- 
brorum intelligenliam erat opus, summa animorum 

* i * * 

contentione perlustrarunt; atque his obarmati telis ho- 
stem ad internecionem profligarunt, debellarunt. 

Ex his, quae hucusque diximus, facile quisque in- 
telligere potest, cur veteres Ecclesiae Patres, et Do- 
ctores, tanti humaniores litteras feceriut, ac tam im- 
pense Paganorum libros , optimos ipsarum litterarum 
magistros, et lectitarint, et aliis pervolutandos tradi- 
derint . Quicquid sane ornamenti , suavitatis, eloquen- 
tiae , venustatis , eorum scripta prae se ferunt , id ma- 
gna ex parte iis praeceptoribus acceptum referendum 
est. Basibus, et Gregorius Nazianzenus , viri pietate, 
et litterarum cultu insignes , ac magni in re Christia- 
na nominis , eorum lectionem non solum probarunt, 
sed et commendaverunt . Et Tridentini patres cum 


obscenos libros damnassent,* ac prWcrijfetssenf vete- 
rum scriptorum libros , ob sermonis elegantiam j gran- 
dioribus natu permiserunt. Dionysius Petavius , egre- 
gium illud Jesuiticae Societatis, loliusque Theologorum 
familiae lumen, et. ornamentum , duabus^apposilis ora- 
tionibus, Gentilium lectionem inculcare, et liberalium 


doctrinarum Usum, et necessitatem ad Scripturam m- 

• * i r ' * . « r 

lerpretandam demonstrare cottatus estj verbi sque, et 
argumentis divi Hieronymi usus,. nos neque pruden- 
tiores , neque doctiores eodem Hieronymo esse con- 
clamat , ut quam ille liberalium, et ingenuarum arti- 
um necessitatem , et quidem gravissimam praedicet r 


eam nos auctoritate primum tanta edocti , tum expe- 
rientia ipsa victi, et admoniti non fateamur. • 


llamaniores litteras omnis institutionis basim , et 


fundamentum esse jam vidistis, AA.$ nunc quatitum 
illae jacunditatis , et ornamenti, cujusvis severioris di- 
sciplinae cultoribus afferant , inecurti advertite . 

* * . * 

Si quid vel in dbcendo , vel in discendo , juvat , 
ac delectat, illud certe iu primis est sermonis elegan- 

tia, stili venustas, verborum lepor, et suavitas. Haec 
autem aonnisi litteris illis debentur , quae omnis ve- 
nustatis , ornatus,- concinnitatis , elegantiae , quasi 
procreatrices , et parentes sunt. Ipsae asperitatem il- 
lam, -quae severiorum disciplinarum praeceptis iaest , 
leniunt, ac condiunt, eaque ejusmodi suaviora , at- 
que amabiliora vel fastidiosis reddunt $ haud sectis ac 
pueris aegrotantibus amara ad sanitatem recuperan- 
dam potui -damus dulcibus permixta liquoribus, ut 
quadam dulcedinis specie eorum palatam decipiamus . 
Ipsae hominibus occupatis velati oblectamentum sunt, 
et quaedam pro tempore a severioribus negotiis avo- 
catio . Ipsae otium illud constituunt , de quo Cicero in 
Tusculanis , quid dulcius otio litterato ? Atque ea sa- 
ne ratione et animus in maximis occupationibus fir- 
mator, et ingenii vires identidem -reficiuntur. Quem- 
admodum enim ei , qui diu , multumque ex edito 
loco oceanum procellis agitatum , vel asperam , et 
montuosam regionem contemplatus est, extemplo re- 
creantur oculi , objecto aliquo per amoena labentie 

aquae rivo , aut topiarii operis aspectu ^ ita animus 
diutina graviorum rerum meditatione fractus, ac de- 
bilitatus , in bisce studiis conquiescit , ac delectatur . 
Cicero, quo in uno multos sapientes admirari possu- 
mus , quemque eloquentia plus valuisse , an phiio-, 
sophicarnm , et politicarum rerum scientia , difficile 
est definire , se bis studiis deditum fatebatur , ut ita 
animus ex forensi strepitu reficeretur, et, aures con- 
vicio defessae conquiescerent (i) ! . ; Ea ajebat ille i 
adolescenliam alunt i senectutem oblectant , secundas 
res ornant, adversis perfugium, ac solatium praebent, 
dolectant domi non impediunt foris , pernoctant no- 
biscum , peregrinantur, rusticantur , quaeque si ipsi 
neque attingere , neque sensu nostro gustare possemus, 
tamen ea mirari deberemus, etiam cum in aliis videre- 
mus . Praetermittere mihi mens est , ne in.lougjum 
excurrat oratio , omnium exempla virorum» qui litte- 
ris elegantioribus in. maximis laboribus, .vigiliisque , 

• • ; . . . * • . •. J . I < I : . . • : l . .' ) 1 J » . . I 

, S ' t 

(i) Iq orat, pro Arcb- potita $. VI. 

tanquam solalio usi sunt, et quodam adjumento ad al- 
tiora capessenda. Praeterire tameir . nequeo vel Solo- 
nem, qui eadem cura, i qua Atheniensibus publice , et 
private vivendi rationes dictabat > • rhapsodiarum canen- 
darum modum docere , ac dulcibus elegis Minervam, 

T 

Athenarum tutelam invocare ferebatur $ vel Socratem, 
veterum omuium philosophorum sapientissimum , qui 
praeterquamquod poetarum auctoritate in suis senten- 
tiis saepissime utebatur , hymnum Apollini scripsit , 
et nonnullas ex £sopiis fabulis in versas redegit j vel 
Theophrastum , cui a divinitate loquendi nomen fa- 
ctum 5 vel Xenophontem , et Platonem, quorum al- 
terius voce musas quasi locutas , alterius Jovem ipsum, 
si graece locutus esset, locuturum fuisse ajebaut. Nec 
mihi silentio praetereundi divinus ille vir Africanus , 
qui et in urbe, et in bellicis expeditionibus Xenophon- 
tis Cyropaediam nunquam de manu ponere solebat ; 
et Varro , et Caesar , quorum alter summarum di- 
sciplinarum cognitione, alter rerum gestarum magni- 
tudine , Romanos ante se omnes vicerunt , quique in> 

maxima scientiae , alit imperii gloria , ne grammaticae 
quidem artis tractationem sibi indecoram esse duxe- 
runt . Et ut aliquid de recentioribus etiam , ac prae- 
sertim Italis, quorum plerosque veteribus illis sine pe- 
riculo opponere possemus , dicam , quis nescit , quam 
miro connubio Galilaeus , Aulisius , Graviaa, JEgyptias 9 
Majelli , Redius , Manfredius , Maflfeius , Averanius , 
humaniores litteras cum severioribus disciplinis copu- 
laverint , quosque in his progressus earum praesidio 
fecerint ? Stet illud igitur , neminem bonum intelli- 
gendi magistrum unquam extitisse, qui .non item or- 
nate , et emendate dicendi gravissimus auctor fuerit. 

Ad alteram orationis partem., in. qua de Latinae 
linguae usu , et necessitate , verba facere mihi pro- 
positum fuit, jam devenimus, AA. . Ex omnibus cau- 
sis, quibus majores nostri postrevocatas a barbariae 
tenebris litteras , tantopere latmam Linguam - adama- 
runt , duae praecipue mihi fuisse videntur , altera 
quod tam multos scriptores ea claruisse lingua ani- 
madverterent, ad quorum intelligentiam propter adnji* 

rabilem eorum sapientiam omnem operam conferen- 
dam putarent 5 altera quod ejus utilitatem , ac digni- 
tatem introspexerint . Re sane vera quaenam unquam 
disciplina , aut quae ars fuit , quam ea lingua comr 
plexa non est $ aut quid nostra hac vulgari prodi- 
tum est, quod non ante, et melius prodiderit - La- 
tina , illius non parens solum, sed et nutrir, et ma- 
gistra ? Humana , divinaque omnia , animo , et co- 
gitatione percurrite , rerum gestarum memoriam in 
mentem revocate, omnia profecto litteris Latinis aut 
luculenter exposita , aut distincte enucleata , aut sa- 
pienter praevisa intelligetis . Proximis- tribus saecu* 
lis maximos , quam unquam , in physicis rebus pro- 
gressus factos esse nemini ignotum : attamen quam 
multa eorum , quae tanquam recentiorum inventa 
circumferebantur , veteribus cognita fuisse comperi- 
mus ? Magnae laudi Replero , et Neutono fuit roa- 
ris aestus originem reapse a Sole , et Luna repeten- 
dam demonstrare . Id jam a majori Plinio animadver- 

sum deprehenderunt plerique (i) : at eandem rem 
multis ante Plinium annis docuit Cicero in secundo 
de Divinatione libro , ubi postquam ostreis, et con- 
cbyliis omnibus contingere dixit , ut cum Luna cre- 
scerent pariter, pariterque decrescerent , arboresque 
hiemali tempore cum Luna simul senescentes tempe- 
stive caedi ] quid , subjungit , de mannis aestibus 
plura dicam, quorum accessus, et recessus Lunae 
motu gubernantur ? Sexcenta licet ejusmodi proferre , 
ut distantium rerum cognatio naturalis appareat. 

Si verum amamus , AA. , eam linguam gentes o- 
mnibus artibus , quae liberales vocantur , instituisse $ 
optimas leges eam linguam docuisse ; viam ad omnem 
sapientiam eandem ipsam linguam munivisse, inficiart 
non possumus. Cuncta a populo Romano mirabiliter 
facta sunt , et in commune hominum bonum quo- 
dammodo aeternitati consecrata . Aliarum linguarum 
usus cum ipsis nationibus defecit ; at Latiaa Romani ira- 

perii excidio superfuit , et toto orbe diffusa est , ut 
non unius aetatis , neque Romanorum tantum , sed 
omnium eruditorum jure meritoque dicenda sit} quod 
quidem divino prorsus consilio , ac providentia fa- 
ctum esse reor, ut ita omnes omnium gentium homi- 
nes secum colloqui, ac conversari, sua facta, ac cogi- 
tationes invicem possent conferre . Quae de universa- 
lis cujusdam linguae institutione Leibnilius , Volfius , 
aliique recenliores philosophi cogitarunt, perbelle La- 
tinae linguae aptari potuissent, quae sensim , et si- 
ne sensu , nemine adnitente' , pene universalis eva- 
sit'. Ipsa principem adhuc in academiis , et littera- 
riis ludis locum obtinet, quodque ejus, mea quidem 
sententia , maxima laus est , in sacrorum rituum , et 
canticorum usum, jam inde a suis incunabulis adsci- 
vit Ecclesia . Qui igitur latine nescit , is non solum 
linguae illius adminiculo carere , sed oratorum , poe- 
tarum , historicorum , philosophorum , jurisconsulto- 
rum, omniumque ferme rerum , quibus humanae vi- 
tae ratio continetur, nescius esse cogetur. 

Non me fugiunt quae hujus linguae obtrectatores 
ejus cultoribus objiciant , eos nempe demortuam , et 
obsoletam linguam colere , propriam vero , ac nati- 
vam , quam non a praeceptoribus , nec in scholis di- 
dicimus , sed a nutricibus cum lacte hausimus , ne- 
gligere \ nihil illis antiquius esse , quam quod laline 
oleat, latiuum sapiat, puerosque ad ingratissimum opus 
a teneris unguibus damnare , eorumque ingeniorum 
primitias , et vires in unius linguae studio sepelire ; 
sua cuique lingua loquendum , et philosophandum ; 
veteres ipsos sapientes non alia , quam sua et in di- 

ccndo, et in disputando lingua usos esse 5 neque De- 
mosthenem, neque Tullium aliena, sed alterum At- 
tica, alterum Romana lingua et humilia subtiliter, et 
magna graviter, et mediocria temperate dixisse j mul- 
tum denique sapientiae parari posse eo labore , quo 
ad ejus linguae intelligentiam adipiscendam quemque 
defatigari , et penitus frangi necesse est . 

Quid his hominibus reponam, AA.,qui, ut suam 
inscitiam tegant, nescio quod sapientiae studium , at* 

que animi fervorem pro vulgari lingua simulant, qua- 
si vero utriusque studium copulari nequeat; quasi ve- 
tus illa Latialis lingua in ejus, quam loquimur, op- 
probrium, ac perniciem extollatur ? Undenam, scisci- 
tarer ab eis, Italica lingua suum nitorem, elegantiam, 
ornatum accepit ,. nisi a Latina , quam tot saecula fo- 
verunt, tot doctissimorum virorum ingenia illustrarunt, 
ex cujus originibus antiquissimam quoque Italorum sa- 
pientiam peculiari opere Vicus noster demonstravit? 

Recentiores linguas , quibus major cum Latina af- 
finitas intercessit , celerius ad maturitatem, ac perfe- 
ctionem pervenisse jam compertum est. Quj melius de 
Italico sermone meriti sint,, eos esse novimus, qui in 
Latino sermone fuerunt versatissimi. Quis igoorat quan- 
tum ea de re Danti Aligherio, Italicae linguae, et poe- 
seos patri, qui innumeras voces ex Latino in Itali- 

cum sermonem invexit , quique stili venustatem a Vir- 
gilio hausisse gloriabatur; quantum Petrarchae, lyri- 
corum Italorum facile principi ; quantum Boccatio, 

Casae, Bembo, Sannazario , Areosto , Tasso , Mol- 

zae, Navagerio, aliisque debeamus, quorum ut quis- 
que Latini sermonis peritior , ita Italici idiomatis scri- 
ptor fuit accuratior? . . •* 

Adolescentes optimi , quorum commodis oratione 
mea inservij-e studui , eja in humaniores litteras , et 
Latinam linguam, scientiarum limina, animi ornamen- 
ta , cujusvis aetatis decora , totis viribus , ct summa 
ingenii contentione incumbite . Vobis non indoles prae- 
stans, non aetas ad disceridum opportuna, non scri- 
ptores, aut exempla ad imitandum deficiunt. Coeli se- 
renitas, aeris clementia, soli fertilitas , in hac, quam 
incolimus, fegione, ad id maxime incitant , atque al- 
liciunt. Augusti aevo non aliunde aurei nomen factunv 
fuit, quam ab humanioribus litteris , ingenuisque ac- 
tibus. Cicero quantum caeteris ad suas res obeun- 
das , quantum ad festos dies ludorum celebrandos , 
quantum ad alias voluptates , et ad ipsam requietn 
animi, et corporis, concedebatur temporis 5 quantum 
alii tribuebant tempestivis conviviis , quantum denique 
alcae, quantum pilae, tantum sibi ad haec studia re-v 

colenda sumere ajebat . At qualis , quantusque vie .\ 
Nos, qui neque sapientiores, neque facundiores Tul- 
lio sumus , ignavi ea studia aversabimur? Graeci, qui 
olim ita bonas artes , ac litteras coluerunt, ut eorum 
una in terris gens omnis humanitatis, ac doctrinae glo- 
ria excellere visa fuerit, Aegyptiorum linguam , Roma 
ni Graecam discere non sunt dedignati, nos, qui La- 
tinam non parentem solum, sed nutricem, et ma<n- 

stram Italicae linguae agnoscimus, eam ingrati animi 

. . , . . - * 
crimine despiciemus, contemnemus'? Eja perniciosam 

istam opinionem, quae jucundissima haec, et perqtfam 
necessaria studia , tanquam inutilia arguit, exuite, eji- 
cite. Nolite vestrorum in genioruui progressus manca, 


atque imperfecta institutione praepedire. Debemus hoc 
Deo providentissimo , a quo^ omnia nobis provisa , et 
constituta sunt; debemus Regi optimo, qui rebus omni - 
bus, quae ad .animum erudiepdum requiruntur, pro- 
fusius nos instruxit, et ditavit; debemus patriae; quae» 
sinu fovit; debemus parentibus, quorum curis, ac la- 
boribus alti, ediu;atique sumus; debemus denique no- 

stro, Ma jorumque 'nostrorum nomini, cujtti diulumi- 
tati consulere aequum est. Instate igitur, et qua men- 
tis alacritate polletis , humaniores litteras , et Latinam 
linguam f tanquam scientiarum omnium fundamenta , 
animis vestris imprimite , persuasumque vo bis sit j aut 
nihil , aut parum in severioribus disciplinis sine peni- 
tiore earum cognitione profici posse • 

